Õpetaja Jaan TAMMSALU on see vaimulik, kes üle  hulga aja rajab oma perele eluaseme Kaarma kirikla varemete vahele. Valmib kiriku poolne pastoraadi tiib, kus oli võimalik elada. Tema teenimise aega langeb Eesti taasiseseisvumine ja üle kodumaa algab kirikute, kiriklate ja usuelu ülesehitamine. Jaan Tammsalu on sündinud 12. märtsil 1960.a. kodus, mis oli tavaline ENSV perekond. Usust ja kirikust ei räägitud kodus midagi. Peale kaheksanda klassi lõpetamist tuli neli aastat õpinguid, et saada ehitusmeistriks. See eriala kulub talle hiljem kiriku ehitamisel  marjaks ära. Samal ajal tegeles Jaan Tammsalu rahvapilliansamblis, veidi koorilaulus ja paljude muude tegevustega. Siis tuli ajateenistus Nõukogude Armees, kus ta leidiski enese jaoks Piibli, mis oli tema allikas keset kõrbe.